
Kokouksen laillisuus ja päätösvaltaisuus<br>
YMPLTK 18.01.2022 § 82<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Todetaan, että Teamsin kautta osallistuivat Tarja Tornio, Leevi Kivistö,<br>
Leena Santamäki, Ilkka Viljanen, Vilho Laakso ja Toni Seppälä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>

Pöytäkirjantarkastajien valinta<br>
YMPLTK 18.01.2022 § 83<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Ympäristölautakunta päättää valita keskuudestaan<br>
tarkastamaan tästä kokouksesta laadittavan pöytäkirjan.<br>
<br>
kaksi<br>
<br>
Päätös<br>
<br>
Ympäristölautakunta valitsi pöytäkirjantarkastajiksi Leevi Kivistön ja Kari<br>
Lyyrylän.<br>
Toni Seppälä liittyi kokoukseen pykälän käsittelyn aikana klo 15.05.<br>
<br>
jäsentä<br>

Esityslistan hyväksyminen<br>
YMPLTK 18.01.2022 § 84<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>

Ympäristönsuojelun valvontasuunnitelma vuosille 2022-2024<br>
YMPLTK 18.01.2022 § 85<br>
1782/11.01.00/2021<br>
Ympäristönsuojelulain (527/2014) 168 §:n mukaan kunnan<br>
ympäristönsuojeluviranomaisen on laadittava alueelleen tämän lain<br>
mukaista säännöllistä valvontaa varten valvontasuunnitelma.<br>
Valvontasuunnitelmassa on oltava tiedot alueen ympäristöoloista ja<br>
pilaantumisen vaaraa aiheuttavista toiminnoista sekä käytettävissä<br>
olevista valvonnan voimavaroista ja keinoista. Suunnitelmassa on<br>
kuvattava valvonnan järjestämisen ja riskinarvioinnin perusteet ja<br>
valvonnasta vastaavien viranomaisten yhteistyö. Valvontasuunnitelma on<br>
tarkistettava säännöllisesti. Pykälässä todetaan, että<br>
ympäristönsuojeluviranomaisen on valvottava ympäristöluvanvaraisia ja<br>
rekisteröitäviä toimintoja säännöllisesti määräaikaistarkastuksin.<br>
Tarkastuskohteet ja -tiheys on määriteltävä ympäristöriskien arvioinnin<br>
perusteella. Tämä valvontasuunnitelma on laadittu vuosille 2022-2024.<br>
Tarkemmin ympäristöluvanvaraisten ja rekisteröitävien toimintojen<br>
määräaikaistarkastukset ja muu säännöllinen valvonta kuvataan kunnan<br>
ympäristönsuojeluviranomaisen valvontaohjelmassa. Yksityiskohtainen<br>
valvontaohjelma ei ole julkinen, mutta toiminnanharjoittajalla on oikeus<br>
saada tietää kohteensa valvontaluokka ja perusteet sen määräytymiselle.<br>
Valvontaohjelma pidetään jatkuvasti ajan tasalla uusien ja poistuvien<br>
toimintojen osalta. Kunnan ympäristönsuojeluviranomainen voi periä<br>
maksun valvontaohjelmaan perustuvista luvanvaraisten ja rekisteröityjen<br>
toimintojen määräaikaistarkastuksista ja muusta valvontaohjelmaan<br>
perustuvasta säännöllisestä valvonnasta.<br>
Valvonnan järjestämisestä todetaan ympäristönsuojelulain 167 §:ssä, että<br>
sen on oltava laadukasta, säännöllistä ja tehokasta ja sen tulee perustua<br>
ympäristöriskien arviointiin. Valvontaviranomainen voi asettaa tehtävät<br>
tärkeysjärjestykseen, jos se on välttämätöntä tehtävien hoitamiseksi<br>
asianmukaisesti. Valvontasuunnitelman sisällöstä on säädetty<br>
ympäristönsuojelusta annetun valtioneuvoston asetuksen (713/2014) 28<br>
§:ssä, määräaikaistarkastuksista ja riskinarvioinnista 29 §:ssä sekä<br>
valvontaohjelman laatimisesta 30 §:ssä.<br>
Jätelain (646/2011) 124 §:n mukaan kunnan<br>
ympäristönsuojeluviranomaisen on laadittava 100 §:ssä tarkoitetun jätteen<br>
ammattimaisen keräyksen valvontaa varten suunnitelma. Suunnitelman<br>
tulee perustua arviointiin jätteistä ja niiden jätehuollosta aiheutuvista<br>
riskeistä ja ympäristövaikutuksista. Suunnitelmissa on esitettävä<br>
tarkastusten tavoitteet ja painopisteet, suunnitelman kattama<br>
maantieteellinen alue, suunnitellut tarkastukset ja niiden tiheys,<br>
tarkastuksiin osallistuvat viranomaiset ja niiden yhteistyötä koskevat<br>
järjestelyt sekä muut tarkastusten asianmukaiseksi toteuttamiseksi<br>
tarpeelliset seikat. Suunnitelma on arvioitava uudelleen vähintään joka<br>
kolmas vuosi ja se on saatettava tarpeen mukaan ajan tasalle.<br>
Valtioneuvoston asetuksella voidaan antaa tarkempia säännöksiä<br>
tarkastuksia koskevien suunnitelmien sisällöstä ja laatimisesta,<br>

riskinarvioinnista sekä tarkastusten ja muun valvontatoiminnan<br>
järjestämisestä.<br>
Asikkalan kunnan ympäristönsuojelun edellinen valvontasuunnitelma on<br>
hyväksytty syyskuussa 2017 ja sitä päivitettiin vuonna 2018 jätelain<br>
valvonnan suunnitelmallisuuden tultua lakisääteiseksi. Uusi<br>
valvontasuunnitelma mahdollistaa myös jätelain valvonnan<br>
maksullisuuden. Valvonnan maksuja peritään säännöllisen valvonnan<br>
lisäksi myös ympäristönsuojelulain ja jätelain muusta valvonnasta.<br>
Valvonnasta perittävistä maksuista päätetään<br>
ympäristönsuojeluviranomaisen taksassa.<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Ympäristölautakunta hyväksyy esitetyn ympäristönsuojelun<br>
valvontasuunnitelman vuosille 2022-2024.<br>
<br>
Päätös<br>
<br>
Ehdotus hyväksyttiin.<br>
<br>

Ympäristönsuojelun valvontaohjelma vuodelle 2022<br>
YMPLTK 18.01.2022 § 86<br>
1842/11.00.01/2021<br>
Kunnan ympäristönsuojeluviranomaisen on laadittava<br>
ympäristönsuojelulain (527/2014) 168 §:n neljännen momentin mukaan<br>
luvanvaraisten ja rekisteröitävien toimintojen määräaikaistarkistuksista ja<br>
niiden muusta säännöllisestä valvonnasta valvontaohjelma.<br>
Valvontaohjelmassa on oltava tiedot valvottavista kohteista ja niihin<br>
kohdistettavista säännöllisistä valvontatoimista ja valvontaohjelma on<br>
pidettävä ajan tasalla.<br>
Valvontaohjelmaa voidaan pitää ei-julkisena asiakirjana, koska<br>
yksityiskohtaisen toimenpide- ja kohdeluettelon julkistaminen saattaa<br>
heikentää valvonnan tavoitteiden toteutumista. Näin ollen yksittäisten<br>
tarkastuskohteiden osalta valvontaohjelma pidetään Asikkalan kunnan<br>
ympäristönsuojelun sisäisenä tietona. Yksittäisen yrityksen tiedot esim.<br>
tarkastuskäyntitiheydestä ja sen perusteista voidaan antaa asianosaiselle<br>
pyydettäessä.<br>
Valvontaohjelmassa on oltava ympäristönsuojelusta annetun<br>
valtioneuvoston asetuksen (713/2014) 30 §:n mukaan:<br>
1) suunnitelma ohjelmakaudella toteutettavista erityyppisten<br>
luvanvaraisten ja rekisteröitävien toimintojen määräaikaistarkastuksista;<br>
2) tiedot muista kuin 1 kohdassa tarkoitetuista säännöllisen valvonnan<br>
toimenpiteistä;<br>
3) kuvaus edellisen kauden valvontaohjelman tavoitteiden toteutumisesta.<br>
Valvontaohjelma perustuu Asikkalan kunnan ympäristönsuojelun<br>
valvontasuunnitelmaan, joka on laadittu vuosille 2022-2024.<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Ympäristölautakunta hyväksyy ympäristönsuojelun valvontaohjelman<br>
vuodelle 2022.<br>
<br>
Päätös<br>
<br>
Ehdotus hyväksyttiin.<br>
<br>

Hallintoasioissa annetun lain 42 §:n mukainen<br>
lausunto lentokentän ympäristöluvan muuttamista koskevan valituksen johdosta,<br>
diaarinumero 20960/2021<br>
YMPLTK 18.01.2022 § 87<br>
1247/11.01.00/2021<br>
Asikkalan vapaa-ajanasukkaat ry on valittanut Asikkalan<br>
ympäristölautakunnan tekemästä päätöksestä koskien Päijät-Hämeen<br>
lentokenttäsäätiön Lahti-Vesivehmaan lentokentän ympäristöluvan<br>
muuttamista (YMPLTK 22.6.2021 § 43). Asikkalan vapaa-ajanasukkaat<br>
vaativat ympäristölautakunnalta lentokentän ympäristöluvan muuttamista<br>
14.2.2021 sekä 26.10.2020 saapuneissa vaatimuksissa.<br>
Ympäristölautakunta käsitteli asian 22.6.2021 ja päätti ettei ympäristölupaa<br>
toistaiseksi muuteta.<br>
Asikkalan kunta järjesti yhteisen keskustelutilanteen lentokentän<br>
aiheuttamasta haitasta ja ympäristöluvan muutostarpeesta 29.4.2021.<br>
Keskustelutilaisuudessa oli mukana mm. Asikkalan kunnan<br>
ympäristönsuojelusihteeri, kunnanjohtaja, lentokenttäsäätiön edustajat<br>
sekä Asikkalan vapaa-ajanasukkaat ry:n edustajat. Keskustelun<br>
tavoitteena oli selvittää koetun haitan laajuus sekä pohtia yhdessä<br>
mahdollisia ratkaisuja tilanteeseen.<br>
Lahti-Vesivehmaan lentokentällä järjestettiin myös 28.5.2021<br>
havainnontitilaisuus, jossa havainnointiin melua sekä aistinvaraisesti että<br>
melumittarilla. Meluhavainnoinnin kohteeksi Asikkalan vapaa-ajanasukkaat<br>
ry:tä pyydettiin esittämään häiriintyviä kohteita, mutta mahdollinen paikka<br>
esitettiin useasta pyynnöstä huolimatta vasta kaksi päivää ennen<br>
havainnointia 26.5.2021. Tuolloin havainnointilaisuuden lentoreitit ja muut<br>
valmistelut oli jo suunniteltu niin, että havainnointi toteutetaan<br>
lentokentällä. Havainnointitilaisuudessa koneet kuitenkin lensivät suoraan<br>
havaintopaikan yltä, joten havaintojen tekemisen kannalta sijainnin<br>
vaikutus ei ollut merkittävä. Havainnointitilaisuudessa oli mukana kolme<br>
lentokonetta, joiden aiheuttamaa meluhaittaa arvoimalla saatiin suuntaa<br>
antava kuva haitan merkittävyydestä. Havainnoinnin ei ollut tarkoitus toimia<br>
virallisena melumittauksena, eikä sitä ole esitetty sellaisena.<br>
Asikkalan vapaa-ajanasukkaat ry vaati ympäristölautakuntaa käsittelemään<br>
vaatimuksensa viipymättä. Tämän vaatimuksen täyttäminen tarkoitti sitä,<br>
ettei päätöksen tueksi ehditty hankkia enempää taustatietoa. Valituksen<br>
tekijältä pyydettiin useaan otteeseen tietoa häiriintyvistä kohteistä sekä<br>
selvitystä haitan laajuudesta esimerkiksi haitankärsijöiden tekemien<br>
muistiinpanojen perusteella, joissa olisi selvinnyt häiriintyvä kohde sekä<br>
häiriötä aiheuttavien ylilentojen määrä vaikka yhtenä päivänä. Asikkalan<br>
vapaa-ajanasukkaat ry ei toimittanut ympäristölautakunnalle mitään<br>
selvityksiä haitan laajuudesta, eikä lautakunta näin ollen pystynyt<br>
arvioimaan koettua haittaa.<br>
Lentokentän ympäristölupa käsittää vain lentokentän pinnalta aiheutuvan<br>
meluhaitan, sillä ilma-aluksen kapteenin valta on jakamaton eikä<br>
ympäristölupa velvoita aluksen johtoa sen ollessa ilmassa. Tietenkin<br>
ympäristöluvalla voidaan vaikuttaa lentotoiminnan laajuuteen toiminta-<br>

aikoja rajaamalla. Tämä ei kuitenkaan automaattisesti ole tae siitä, etteikö<br>
ylilentoja voitaisi tehdä toiselta lentokentältä lähtöisin. On myös<br>
huomioitavaa, että Asikkalassa sijaitsee myös yksi yksityinen<br>
helikopterikenttä, eikä kaikki lentomelu välttämättä ole lähtöisin tai matkalla<br>
Lahti-Vesivehmaan lentokentälle.<br>
Asikkalan vapaa-ajanasukkaiden ehdottamat uudet toiminta-ajat olivat<br>
kohtuuttoman tiukat ja ne olisivat aiheuttaneet kohtuutonta supistamista<br>
lentoharrastetoimintaan ja pahimmillaan siirtänyt harrastetoiminnan<br>
kokonaan pois Asikkalasta. Mikäli vapaa-ajanasukkaat olisivat olleet<br>
halukkaita keskustelemaan asiasta enemmän, oltaisiin yhdessä toimijan ja<br>
haitankärsijöiden kanssa voitu löytää ratkaisuja, jotka olisivat olleet<br>
kohtuullisia kummallekin osapuolelle.<br>
Asikkalan kunta on lentokenttäalueen maanomistaja ja alueelle ollaan tällä<br>
hetkellä laatimassa asemakaavaa, jonka toivotaan tukevan ja lisäävän<br>
alueen liiketoiminta- ja harrastemahdollisuuksia. Ympäristöluvan<br>
muuttaminen vapaa-ajanasukkaiden ehdotuksen mukaisesti tulisi<br>
estämään alueen kehittymisen. Huomattavaa on myös se, että LahtiVesivehmaan lentokenttä on toiminut Asikkalassa jo useita<br>
vuosikymmeniä.<br>
Vapaa-ajanasukkaat ry ei edusta kaikkia Asikkalan vapaa-ajanasukkaita.<br>
Yhdistyksen jäsenmäärä on noin 100 henkilöä. Asikkalan<br>
ympäristönsuojeluun on toimitettu myös mm. pöytäkirja Vesivehmaan<br>
kyläyhdistyksen 11.11.2015 järjestämästä lentokenttää koskevasta<br>
kokouksesta. Suurin osa kokoukseen osallistuneista ei kokenut toimintaa<br>
häiritsevänä. Ympäristönsuojeluun tuli myös kevään aikana useita<br>
yhteydenottoja lentokentän toiminnan puolesta. Yhteydenottajien mukaan<br>
lentotoiminta kuuluu Asikkalaan ja Vesivehmaan lentokentälle ja he<br>
toivoivat, ettei sitä rajoiteteta. Lentotoiminta jakaa siis ajatuksia ja ihmiset<br>
voivat reagoitua lentotoimintaan eri tavoin. Toiset toivovat toiminnan<br>
supistamista ja toiset sen tukemista.<br>
<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Ympäristölautakunta lausuu seuraavaa:<br>
Asikkalan vapaa-ajanasukkaat ry:n tekemä vaatimus ympäristöluvan<br>
muuttamisesta käsiteltiin käytettävissä olevien tietojen perusteella. Vapaaajanasukkaat ry ei pyynnöistä huolimatta esittänyt ympäristölautakunnalle<br>
tietoa häiriintyvistä kohteista tai koetun haitan laajuudesta.<br>
Asikkalan vapaa-ajanasukkaat ry vaati asian käsittelyä viipymättä. Tästä<br>
syystä ympäristölautakunta ei voinut tehdä laajempaa selvitystä koetun<br>
haitan merkittävyydestä. Asikkalan ympäristönsuojelu yritti löytää<br>
ratkaisuja ja kompromisseja luvan ja toiminnan muuttamiseen, mutta<br>

keskustelut eivät tuottaneet toivottua tulosta.<br>
Asikkalan kunta on järjestänyt yhteisen keskustelutilaisuuden ja kuullut<br>
kymmeniä ihmisiä aiheeseen liittyen. Toiset kokevat lentotoiminnan<br>
häiritsevänä, mutta monet myös kylää ja kuntaa elävöittävänä ja sinne<br>
kuuluvana toimintana. Asikkalan vapaa-ajanasukkaat ry:n vaatimukset<br>
olivat liian tiukat ja niihin suostuminen olisi tarkoittanut lentotoiminnan<br>
kuihtumista. Ympäristölautakunta ei uskonut toiminta-aikojen<br>
vähäisemmän rajaamisen riittävän vapaa-ajan asukkaat ry:lle.<br>
Kaikki Asikkalassa tapahtuva lentotoiminta ei välttämättä ole lähtöisin<br>
Lahti-Vesivehmaan lentokentältä, eikä ympäristölupa velvoita ilmassa<br>
olevaa ilma-alusta.<br>
Luvan muuttamisesta tehty päätös ei ole määräaikainen vaan se koskee<br>
päätöksentekohetken tilannetta. Mikäli myöhemmin käy ilmi, että<br>
lentotoiminta aiheuttaa kohtuutonta haittaa ympäristöön, voidaan<br>
lentokentän ympäristölupaa tarkastella uudelleen. Luvan ajantasaisuus<br>
tulee tarkistaa myös mikäli lentokentän kiitorataa pidennetään tai toiminta<br>
muuttuu muuten merkittävästi.<br>
Päätös<br>
<br>
Ehdotus hyväksyttiin.<br>

Lausunto Tallukkarinteen asemakaavan luonnosvaiheesta<br>
YMPLTK 18.01.2022 § 88<br>
1283/10.02.03/2021<br>
Asikkalan kunta pyytää ympäristölautakunnalta lausuntoa Tallukkarinteen<br>
asemakaavan muutoksen luonnosvaiheesta. Suunnittelualue sijaitsee<br>
Päijät-Hämeessä, Asikkalan kunnan Vääksyn taajamassa, Anianpellon<br>
kylässä. Suunnittelualueen laajuus on noin 7 hehtaaria. Alue rajoittuu<br>
pohjoisessa valtatiehen 24, idässä Tallukantien risteykseen, etelässä<br>
Anianharjun virkistys- ja metsäalueeseen sekä lännessä Huoltorinteen<br>
alueeseen. Asemakaavan muutos koskee Anianpellon kylän 401 tiloja 37:7,<br>
3:99, 10:170, 21:7 sekä 3:32.<br>
Maakuntakaavassa suunnittelualue on merkitty keskustatoimintojen<br>
alueeksi. Vääksyn osayleiskaavassa (31.5.2010) alue on osoitettu<br>
palvelujen ja hallinnon alueeksi sekä pieneltä osin lähivirkistysalueeksi.<br>
Suunnittelualue on kokonaisuudessaan Anianpellon pohjavesialuetta<br>
(0401602, 1. luokka) ja sen varsinaista muodostumisaluetta.<br>
Kaavoitusprosessin yhteydessä alueelle on tehty pilaantuneen<br>
maaperäntutkimus. Tutkimuksessa ei todettu kohonneita haittaainepitoisuuksia.<br>
Luontoselvitys<br>
Kaava-alueen välittömässä läheisyydessä on tehty näköhavainto liitooravasta vuonna 2013. Liito-orava on luonnonsuojelulain nojalla rauhoitettu<br>
ja EU:n luontodirektiivin liitteiden II ja IV (92/43/EEC) laji. Liito-orava on<br>
luokiteltu vaarantuneeksi (VU = Vulnerable) (Hyvärinen ym. 2019).<br>
Luonnonsuojelulain 49 §:n mukaan luontodirektiivin liitteen IV lajien<br>
lisääntymis- ja levähdyspaikkojen hävittäminen ja heikentäminen on<br>
kiellettyä.<br>
Selvitysalueelle on tehty maastokäynti 28.4.2021, jossa on etsitty liitooravan ruokailu- ja pesimäpaikoiksi sopivien puiden ja puuryhmien alta liitooravan ulostepapanoita. Havainnoinnilla oli myös arvioitu metsikön<br>
soveltuvuutta liito-oravalle sekä liito-oravan mahdollisia kulkuyhteyksiä<br>
selvitysalueella. Alueella havainnoitiin useita liito-oravalle potentiaalisesti<br>
soveltuvia kolopuita. Lisäksi on tarkasteltu alueella esiintyviä luontotyyppejä<br>
ja mahdollista huomionarvoista kasvillisuutta sekä muita huomionarvoisia<br>
luontokohteita.<br>
Kaavamuutoskohteella ei havaittu metsälain 10 §:n, vesilain 2 luvun 11 §:n<br>
tai luonnonsuojelulain 29 §:n mukaisia tai uhanalaisiksi luokiteltuja<br>
luontotyyppejä eikä uhanalaisia tai muuten huomionarvoisia kasvilajistoja.<br>
Kohdealueella ei tehty havaintoja liito-oravasta eikä metsäalue nykyisessä<br>
tilassaan sovellu liito-oravan elinalueeksi. Alueella havaittuja kolopuita<br>
suositellaan luontoselvityksessä jättämään metsänhoidollisten<br>
toimenpiteiden ulkopuolelle.<br>
Hulevesiselvitys<br>
Suunnitelman tarkoituksena oli kartoittaa hulevesiä koskevat lähtökohdat ja<br>
reunaehdot kaavoituksen tueksi sekä esittää hulevesien<br>
hallintatoimenpiteitä Asikkalan Kuutosmaan alueelle.<br>

Hulevesienhallintamenetelmissä on huomioitu sekä määrällinen että<br>
laadullinen hallinta. Noin 7,1 hehtaarin kokoiselle suunnittelualueelle virtaa<br>
vesiä noin 14 hehtaarin suuruiselta valuma-alueelta. Nykytilanteessa osa<br>
vesistä johdetaan kapasiteetiltaan riittävän suureen rumpuun, osa<br>
kapasiteetiltaan riittämättömään verkostoon.<br>
Rakentamisen myötä suunnittelualueen läpäisemättömän pinnan määrä ja<br>
siten myös hulevesivirtaama kasvaa. Täten hulevesiä on tarpeen viivyttää<br>
hulevesien johtamisjärjestelmän kapasiteetin turvaamiseksi.<br>
Kapasiteetiltaan riittämätöntä, Lahdentien alittavaa hulevesiviemäriä<br>
suositellaan suurennettavaksi. Hulevesiä suositellaan viivytettäväksi<br>
alueella 1 m3 / 100 m3 kovaa pintaa. Kaavaluonnoksen perusteella<br>
3<br>
suunnittelualueen hulevesien viivytettävä määrä on noin 268 m .<br>
Hulevesien laadullista käsittelyä suositellaan erityisesti liikennöidyille<br>
alueille. Suunnitelmaan merkittyjen tulvareittien säilyminen ja toteutuminen<br>
on varmistettava. Hulevesien hallinnassa pyritään luonnonmukaiseen ja<br>
hajautettuun, hulevesien syntypaikoilla tapahtuvaan hulevesien hallintaan.<br>
Piha- ja kattovesiä suositellaan käsiteltäväksi eri jakeina, koska pihavedet<br>
vaativat enemmän laadullista käsittelyä kuin kattovedet. Laadullinen<br>
käsittely voidaan toteuttaa esimerkiksi biosuodatuksen avulla.<br>
Jakeluasema<br>
Suunnittelualueelle on osoitettu paikka, johon voi sijoittaa pohjavedelle<br>
vaaraa aiheuttamattoman polttoaineen jakeluaseman. Pohjavesialueelle<br>
rakennettava jakeluasema vaatii ympäristöluvan (YSL 28 §).<br>
Ko. kiinteistöllä on aikaisemminkin ollut jakeluasema, jolle Asikkalan<br>
ympäristölautakunta on myöntänyt ympäristöluvan 9/2014. Hämeen<br>
elinkeino-, liikenne- ja ympäristökeskus valitti lupapäätöksestä Vaasan<br>
hallinto-oikeuteen, joka kumosi päätöksen ja hylkäsi toimijan<br>
lupahakemuksen 11/2016. Toimija valitti Vaasan hallinto-oikeuden<br>
päätöksestä korkeimpaan hallinto-oikeuteen, joka hylkäsi valituksen<br>
11/2017 eikä muuttanut päätöstä.<br>
Jakeluasematoiminta aiheuttaisi pohjaveden pilaantumisen vaaraa tärkeällä<br>
vedenhankintakäyttöön soveltuvalla pohjavesialueella ja voidaan olettaa,<br>
ettei kiinteistölle tulla myöntämään ympäristölupaa polttoaineen jakeluun.<br>
<br>
Valmistelija<br>
<br>
Rakennustarkastaja Tapio Tonteri<br>
puh. 044 778 0273, sähköposti: etunimi.sukunimi(a)asikkala.fi<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
Rakennustarkastaja Tonteri Tapio<br>
<br>
Päätösehdotus<br>
<br>
Ympäristölautakunta lausuu seuraavaa:<br>
<br>

Ympäristönsuojelu:<br>
Luontoselvityksessä ei ole huomioitu lainkaan alueen linnustoa. Lähialueen<br>
asukkaan mukaan Aniantie 21 kiinteistön tuntumassa on lintujen<br>
ruokintapaikalla tavattu mm. hömötiaisia ja pähkinänakkeleita. Linnuille on<br>
syytä jättää pesäpuita ja kieltää puiden kaataminen pesintäaikaan ilman<br>
pakottavaa syytä.<br>
Lähivirkistysalueen hoidossa on syytä huomioida sen merkitys<br>
melusuojana. Kahden järven välissä sijaitsevalla harjulla tuulisuus voi olla<br>
huomattavaa. Metsänhoidossa on huomioitava myös kasvillisuuden<br>
tuuleltasuojaavavaikutus ja se, ettei tuuli aiheuta vaaraa puiden<br>
kaatumisesta, jos metsää harvennetaan.<br>
Kaavaan on osoitettu paikka polttoaineen jakeluasemalle.<br>
Pohjavesialueella sijaitseva jakeluasema vaatii ympäristöluvan (YSL 28 §)<br>
ja aikaisempien lupaprosessien perusteella voidaan päätellä, ettei<br>
kyseiselle kiinteistölle voi saada ympäristölupaa polttoaineen jakelua<br>
varten.<br>
Viranomaisneuvottelussakin esiin noussut puurakentaminen voitaisiin<br>
vaatia kaavamääräyksillä. Sijainti on maisemakuvallisesti merkittävä ja<br>
rakennukset saattavat määrätä maisemaa kauempaakin. Puurakentaminen<br>
on myös ekologista ja edesauttaa Asikkalan ilmastotavoitteiden<br>
saavuttamista.<br>
Rakennusvalvonta:<br>
Mikäli maanalaista johtoa varten varatulle alueelle ei saa rakentaa<br>
rakennuksia, se tulisi selkeyden vuoksi kieltää määräyksissä.<br>
Korttelin 432 tontin 3 kohdalta puuttuu pv-1 merkintä.<br>
Päätös<br>
<br>
Ehdotus hyväksyttiin.<br>

Ympäristönsuojelutarkastajan viran perustaminen<br>
YMPLTK 18.01.2022 § 89<br>
1844/01.01.00/2021<br>
Kunnanvaltuusto on vuoden 2022 talousarvion käsittelyssä hyväksynyt<br>
ympäristönsuojelun talousarvion, johon on sisältynyt<br>
ympäristönsuojelusihteerin viran lisäksi ympäristönsuojelutarkastajan viran<br>
perustaminen.<br>
Asikkalan kunnan hallintosäännön (1.7.2021) § 58 mukaan kunnanhallitus<br>
päättää viran perustamisesta ja lakkauttamisesta.<br>
Ympäristönsuojelun resurssit ovat olleet useamman vuoden ajan<br>
riittämättömät, mikä on aiheuttanut kohtuutonta painetta viranhaltijoille<br>
sekä aukkoja ympäristönsuojelun tekemään valvontaan, viivettä<br>
luvitukseen ja puutteita muiden lakisääteisten tehtävien hoitamiseen.<br>
Kunnan hallintosäännön (1.7.2021) § 28 mukaan hallinto- ja<br>
henkilöstöpäällikkö päättää vakituisen tai yli vuoden pituisen<br>
määräaikaisen viran tai toimen täyttämisestä täyttölupahakemuksen<br>
perusteella.<br>
Ympäristönsuojelutarkastajan tehtäviin kuuluu ympäristölupa- ja maaaineslupahakemusten valmistelu, ympäristönsuojelumääräyksistä<br>
annettujen poikkeamisten ja muiden viranhaltijapäätösten tekeminen,<br>
luvanvaraisten kohteiden valvonta, ympäristön tilan seuranta sekä<br>
ympäristökasvatus. Näiden lisäksi muut lainsäädännön edellyttämät ja<br>
hallintosäännön § 45 mukaan ympäristönsuojelun viranhaltijalle kuuluvat<br>
tehtävät. Työtehtävät tullaan jakamaan viranhaltijoiden kesken vahvuudet,<br>
kiinnostuksen kohteet ja valmiudet huomioiden.<br>
<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Ympäristölautakunta esittää, että<br>
1) kunnanhallitus päättää perustaa Asikkalan kuntaan<br>
ympäristönsuojelutarkastajan viran ja<br>
2) hallinto- ja henkilöstöpäällikkö myöntää palvelualueen johtajalle<br>
oikeuden täyttää ympäristönsuojelutarkastajan virka (täyttölupalomake<br>
liitteenä).<br>
<br>
Päätös<br>
<br>
Ehdotus hyväksyttiin.<br>

Lausunto kiinteän jätteen kuljetusjärjestelmästä<br>
YMPLTK 18.01.2022 § 90<br>
1838/11.03.01/2021<br>
Päijät-Hämeen jätehuoltoviranomainen on pyytänyt Asikkalan<br>
ympäristönsuojeluviranomaiselta lausuntoa jätelain mukaisten edellytysten<br>
täyttymisestä Asikkalan kunnan alueella. Kuljetusjärjestelmätarkastelu<br>
koskee vain sekalaista yhdyskuntajätettä eli seka- ja energiajätettä.<br>
Alueella on kiinteistönhaltijan järjestämä jätehuolto.<br>
Jätehuoltoviranomainen on päättänyt 2014 ja 2017 siirtyä kiinteistönhaltijan<br>
järjestämään jätteenkuljetukseen. Viimeisin päätös palautui uudelleen<br>
käsiteltäväksi hallinto-oikeudesta 27.9.2019.<br>
Biojätteen kuljetus siirtyy kunnan järjestämäksi 19.7.2023-1.7.2024 ja lasin,<br>
metallin, kartongin ja muovin kuljetus siirtyy kunnan järjestämäksi<br>
1.7.2023. Muutos perustuu jätelakiin.<br>
Kunta voi päättää, että sekalaisen yhdyskuntajätteen kuljetus järjestetään<br>
kunnassa tai sen osassa siten, että kiinteistön haltija sopii siitä jätteen<br>
kuljettajan kanssa, jos jätelain 37 § edellytykset täyttyvät:<br>
Jätelaki 37 §<br>
1) näin järjestetty jätteenkuljetus täyttää 35 §:n 2 momentissa säädetyt<br>
edellytykset;<br>
Kiinteistöittäinen jätteenkuljetus on järjestämistavasta riippumatta<br>
järjestettävä niin, että tarjolla on jätteen kuljetuspalveluja<br>
kattavasti ja luotettavasti sekä kohtuullisin ja syrjimättömin ehdoin.<br>
(25§ 2 mom)<br>
2) jätteenkuljetus edistää jätehuollon yleistä toimivuutta kunnassa, tukee<br>
jätehuollon alueellista kehittämistä eikä aiheuta vaaraa tai haittaa<br>
terveydelle tai ympäristölle;<br>
3) päätöksen vaikutukset arvioidaan kokonaisuutena myönteisiksi ottaen<br>
erityisesti huomioon vaikutukset kotitalouksien asemaan sekä yritysten ja<br>
viranomaisten toimintaan.<br>
Asikkalassa on Päijät-Hämeen jätehuoltoviranomaisen rekisterin mukaan<br>
lähes 1 600 kiinteistöä, jotka eivät kuulu järjestetyn jätehuollon piiriin.<br>
Joidenkin kiinteistöjen omistajia on jo lähestytytty ja kehoitettu jätehuollon<br>
järjestämiseen. Jos jokainen jätehuollon piiriin kuulumaton kinteistö<br>
vietäisiin hallintopakkomenettelyyn, valvonta vaatisi kahden henkilön<br>
täyden työajan useammaksi vuodeksi. Monet jätehuollon piiriin kuuluvat<br>

kiinteistönomistajat pitävät epäreiluna sitä, että jätehuoltoon kuulumattomia<br>
on niin paljon. Jätehuollon piiriin kuulumattomat vaikuttavat hävittävän<br>
jätteensä pääasiassa polttamalla.<br>
Asikkalassa on reilu 300 saarikiinteistöä, joista suurin osa ei tällä hetkellä<br>
pysty järjestämään kiinteistönsä jätehuoltoa. Kiinteistönomistajan tulisi itse<br>
osoittaa paikka jäteastialle, mutta jos kiinteistölle ei kulje tieverkostoa, on<br>
jäteastioiden tyhjennyttäminen mahdotonta.<br>
Asikkalan laajalla haja-asutusalueella jätehuollon palvelut ovat hankalasti<br>
saavutettavissa eikä paikallisten jätehuoltomääräysten vaatimukset<br>
yhteisen kimppakeräyspisteen järjestämisestä sovi jokaiselle kiinteistölle.<br>
Myös tämä voidaan nähdä epätasa-arvona ja syrjintänä joitain<br>
maanomistajia kohtaan.<br>
<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Asikkalan ympäristölautakunta katsoo, ettei jätelain 37 § vaatimukset täyty<br>
Asikkalan alueella nykyisenlaisella kiinteistönhaltijan järjestämällä<br>
jätehuollolla.<br>
<br>
Päätös<br>
<br>
Ehdotus hyväksyttiin.<br>

Viranhaltijapäätökset<br>
YMPLTK 18.01.2022 § 91<br>
1699/00.03.00/2021<br>
Ympäristölautakunnalle saatetaan tiedoksi seuraavien viranhaltijoiden<br>
viranhaltijapäätökset ajalta 1.12.2021 – 17.1.2022.<br>
Rakennustarkastaja:<br>
Rakennusvalvonnan julkipanolistat § 190 – 204 / 2021 ja § 1 / 2022.<br>
Päätösehdotus<br>
<br>
Ympäristölautakunta päättää merkitä edellä mainitut viranhaltijapäätökset<br>
tietoon saatetuiksi ja päättää olla käyttämättä niihin kuntalain tarkoittamaa<br>
otto-oikeutta.<br>
<br>
Päätös<br>
<br>
Ehdotus hyväksyttiin.<br>

Tiedoksiantoasiat<br>
YMPLTK 18.01.2022 § 92<br>
1699/00.03.00/2021<br>
Ympäristölautakunta merkitsee tiedokseen seuraavat<br>
ilmoitusluonteiset kirjeet ja päätökset:<br>
1.<br>
2.<br>
3.<br>
4.<br>
5.<br>
6.<br>
7.<br>
<br>
Kymijoen vesi ja ympäristö ry:<br>
Jätevedenpuhdistamon tarkkailuraportti 8/2021.<br>
Vesivehmaan ampumaradan vuosiraportti 2021.<br>
Teknisen johtajan viranhaltijapäätös 25/2021:<br>
2. rakennustarkastajan viranhaku (21.1.2022 saakka).<br>
Teknisen johtajan viranhaltijapäätös 27/2021:<br>
2. rakennustarkastajan viran tehtävien hoidon järjestäminen<br>
(28.2.2022 saakka).<br>
Teknisen johtajan viranhaltijapäätös 26/2021:<br>
Määräaikaisen projektityöntekijän työsuhteen jatkaminen<br>
ympäristönsuojelussa (28.2.2022 saakka).<br>
Kymijoen vesi ja ympäristö ry:<br>
Jätevedenpuhdistamon neljännesvuosiyhteenveto 10-12/2021<br>
ja vuosiyhteenveto 2021.<br>
Hollolan kunta, elinvoimajohtajan viranhaltijapäätös 13.1.2022:<br>
Ilmastokoordinaattorin määräaikaisen tehtävän täyttäminen.<br>
<br>
Päätösehdotus<br>
<br>
Ympäristölautakunta merkitsee tiedokseen edellä luetellut<br>
ilmoitusluontoiset kirjeet ja päätökset.<br>
<br>
Päätös<br>
<br>
Ehdotus hyväksyttiin.<br>
Vilho Laakso poistui esteellisenä tämän pykälän käsittelystä ja<br>
loppukokouksesta klo 15.58.<br>
<br>

§ 93<br>
<br>
18.01.2022<br>
<br>
Muut asiat<br>
YMPLTK 18.01.2022 § 93<br>
Kevään kokoukset pidetään:<br>
22.2.2022 klo 15.00,<br>
22.3.2022 klo 15.00,<br>
12.4.2022 klo 15.00,<br>
17.5.2022 klo 15.00 ja<br>
21.6.2022 klo 15.00.<br>
<br>
1/2022<br>
<br>

<br>
Muutoksenhakuohje koskee pykäliä: § 82, § 83, § 84, § 87, § 88, § 89, § 90, § 91, § 92, §<br>
93<br>
<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

<br>
Muutoksenhakuohje koskee pykäliä: § 85, § 86<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Ympäristölautakunta<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

<br>
Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>

